Čerčenas (miestas)
Čerčenas (uig. چەرچەن = Čerčen) arba Cemo (kin. 且末, pinyin: Qiĕmò) – miestas Kinijoje, pietų Sindziange, Bajangolo mongolų autonominėje prefektūroje, prie Čerčeno upės. Apskrities centras. Įsikūręs Taklamakano dykumos pakraštyje, prie šiaurinių Čilianšano kalnų papėdžių. Pro miestą eina kelias tarp Siningo ir Kašgaro, senovėje tarnavęs kaip pietinė šilko kelio trasa. Yra oro uostas. Verčiamasi namudine vilnos, šilko dirbinių, kilimų gamyba, maisto žaliavų apdirbimu, svarbus turgus. Apylinkėse yra aukso, marmuro telkinių.